
Str.Eroilor, nr. 4, sat Nicolae Balcescu; Tel/fax: 0234/214071-0234/214016
e-mail: registratura@primaria-nicolae balcescu.ro

                                                                                                          Anexa la H.C.L 35 din 20.04.2021
PLANUL  DE PAZĂ
al comunei Nicolae Bălcescu, pentru anul 2021 în baza Legii nr.333/2003 privind paza obiectivelor, bunurilor, valorilor și protecția persoanelor,cu modificările și completările ulterioare
I.SITUAȚIA OPERATIVĂ
         Comuna Nicolae Bălcescu, cu satele aparținătoare Nicolae Bălcescu,Valea Seacă, Buchila, Galbeni, Lărguța, are o populație de aproximativ de 10278 de persoane și o suprafață de 5802 ha.
         Comuna Nicolae Bălcescu, se află în zona centrală a județului, imediat la sud de municipiul Bacău, pe malul drept al Bistriței și Siretului, la confluența celor două râuri care se află în lacul de acumulare Galbeni, aflat la limita estică a comunei. Este străbătută de șoseaua națională DN2, care leagă Bacăul de Focșani. Lângă Nicolae Bălcescu, din acest drum se ramifică șoseaua județeană DJ252D, care o leagă spre est de Tamași. Prin partea de vest a comunei trece și șoseaua județeană DJ119, care leagă comuna spre nord de Sărata și Bacău, și spre sud de Faraoani, Cleja, Răcăciuni, Gura Văii și Onești (unde se termină în DN11A). Prin comună trece și calea ferată Bacău–Mărășești, pe care este deservită de stația Valea Seacă.
      Specificul comunei este preponderent agrar, veniturile principale provenind din muncile agricole și creșterea animalelor.
     În ultimii ani, pe raza comunei, s-au comis o serie de infracțiuni cum ar fi sustragerile de material lemnos, cele produse prin violență ori furturi din avutul particular.
Obiectivele existente la nivelul comunei sunt:
· Sediul Primăriei Nicolae Balcescu
· Sediul Postului de Poliție
· Sediul GAL(primaria veche)
· Școlile și grădinițele de pe raza comunei
· Bisericile   romana catolice din satele Nicolae Balcescu,Galbeni,Valea Seaca,Larguta si bisericile ortodoxe din satele Nicolae Balcescu si Valea Seaca,precum si capelele  din zona satelor Buchila si Valea Seaca.
· Caminele culturale din satele Nicolae Bălcescu,Galbeni și Lărguța
· Sala de sport  ,,DOINA MELINTE,, din satul Nicolae Bălcescu
· Baza sportivă (stadion) din satul Nicolae Balcescu.
· Casa Yana și Casa Heidi
· Muzeul satului amplasat în școala veche- monument istoric  din satul Nicolae Bălcescu.
· Rezervaţia naturală lac Galbeni  
· Stațiile de tratare a apei din satele Nicolae Bălcescu, Galbeni și Valea Seacă.
· Stația de epurare Galbeni
· Bazinul și stația de pompare a apei Valea Seacă. 
· Societăți comerciale și agenți economici
· Dispensare umane și farmacii
II. DISPOZITIVUL DE PAZĂ
   Paza în comuna Nicolae Balcescu, se realizează cu ajutorul Biroului Poliție Locale din aparatul de specialitate al primarului.
    Biroul Poliție Locale este prevăzut în organigrama cu un număr de  9 posturi, fiind încadrați în prezent cu 3 polițiști locali cu funcții publice. În conformitate cu prevederile Legii nr.333/2003 privind paza obiectivelor, bunurilor, valorilor și protecția persoanelor pentru organizarea pazei și menținerea ordinii și liniștii publice pe teritoriul administrativ al comunei Nicolae Balcescu, paza se organizează:
a) Un post fix de pază la sediul Primăriei care va asigura paza sediului Primăriei, Oficiului Poștal, școlilor și grădinițelor de pe raza comunei în timpul programului normal de lucru
b) Un post de pază mobil la pe raza satelor componente ale comunei,care va avea în supraveghere magazinele sătești și locuințele cetățenilor în timpul orelor de program.
III. PAZA TRANSPORTURILOR BUNURILOR ȘI VALORILOR IMPORTANTE ȘI TRANSPORTURI CU CARACTER SPECIAL
Paza transporturilor bunurilor și valorilor importante, constând în sume de bani, titluri de credite, cecuri sau alte înscrisuri de valoare, de mica importanță, se asigură cu mijloace de transport proprii și se realizează cu personalul Poliției Locale din cadrul Primăriei Nicolae Bălcescu, în condițiile legii, pe timp de zi.
IV.SISTEME TEHNICE DE PROTECȚIE ȘI DE ALARMARE ÎMPOTRIVA EFRACȚIEI
  În cazul în care pe timpul executării serviciului de pază apar diferite situații, cum ar fi declanșarea sistemelor de alarmă de la unitățile de la unitățile de pe raza teritorială a comunei, se va proceda la anunțarea imediată a APELULUI 112, a organelor de poliție locală,altor organe abilitate precum și a conducătorilor unițăților în cauză.
V. ECHIPAMENTE DE SUPRAVEGHERE VIDEO
În comuna Nicolae Bălcescu, județul Bacău, sunt instalate camere video de supraveghere, în punctele strategice. De asemenea, este încheiat un contract de monitorizare sistem de alarmă cu o firmă de specialitate. Cu ajutorul acestui sistem se controlează accesul în incinta unităţii, se asigură securitatea bunurilor şi siguranţa persoanelor, a angajaţilor, a cetățenilor, a vizitatorilor, a prestatorilor de servicii din cadrul altor firme. În plus, sistemul de supraveghere video ajută la prevenirea, detectarea şi investigarea furturilor de echipamente sau bunuri deţinute de instituţie sau la prevenirea, detectarea şi investigarea riscurilor şi ameninţărilor la adresa personalului angajat care îşi desfăşoară activitatea la locaţia supravegheată.
VI. CONSEMNUL GENERAL PENTRU PERSONALUL DE PAZĂ
      Personalul de pază este obligat să cunoască si să respecte îndatoririle ce-i revin, fiind direct răspunzător  pentru paza și integritatea obiectivelor, bunurilor si valorilor încredințate (art.45 din Legea 333/2003, republicată).
     În general persoanele care intră în serviciu de pază verifică modul de asigurarea obiectivelor care sunt în raza lui de pază, în cazul constatării distrugerii sistemului de pază, anunță primarul și raportează Postului de Poliție.
    În timpul serviciului personalul de pază este obligat:
a) Să cunoască locurile și punctele vulnerabile din perimetrul obiectivului, pentru a preveni producerea oricăror fapte de natură ce aduc prejudicii unităților păzite;
b)Să păzească obiectivul, bunurile și valorile nominalizate în planul de pază și să asigure integritatea acestora;
c)Să oprească și să legitimeze persoanele despre care există date sau indicii ce au săvârșit infracțiuni sau alte fapte ilicite în obiectivul păzit, pe cele care încalcă normele interne stabilite prin regulamentele proprii, iar în cazul infracțiunilor flagrante, să oprească și să predea poliției pe făptuitor, bunurile sau valorile care fac obiectul infracțiunii sau a altor fapte ilicite, luând măsuri pentru conservarea ori paza lor, întocmind totodată un proces verbal pentru luarea acestor măsuri;
d)Să anunțe de îndată șeful său ierarhic și conducerea unității beneficiare despre producerea oricărui eveniment în timpul executării serviciului și despre măsurile luate;
e)În caz de avarii produse la instalații, conducte sau rezervoare de apă, combustibili ori de substanțe chimice, la rețelele electrice sau telefonice și în orice alte împrejurări care sunt de natură să producă pagube, să aducă de îndată la cunoțtința celor în drept asemenea evenimente și să ia primele măsuri pentru limitarea consecințelor evenimentului;
f)În caz de incendii, să sesizeze ISU și să anunțe conducerea unității și poliția;
g)Să ia primele măsuri pentru salvarea persoanelor și pentru evacuarea a bunurilor și a valorilor în caz de dezastre;
h)Să poarte numai în timpul serviciului mijloacele de apărare și de protecție;
i)Să nu se prezinte la serviciu sub influența băuturilor alcoolice sau a altor substanțe interzise și nici să nu consume astfel de băuturi în timpul serviciului;
j)Să nu absenteze fără motive temeinice și fără să anunțe în prealabil conducerea unității despre aceasta;
k)Să respecte consemnul general și particular al postului;
l)Să nu permită altor persoane să inter în obiective după terminarea programului de lucru;
m)Să verifice dacă obiectivele din raza postului de pază sunt asigurate cu încuietori sigure, cu gratii la usi și ferestre încuiate, iar când constată deficiențe pe această linie șă sesizeze de îndată organul local de poliție, primarul și șefii de unități, asigurând paza acestora până la sosirea organelor de drept;
n)Să contribuie la menținerea ordinii și liniștii publice pe teritoriul de competență;
o)În cazul accidentelor de circulație sau de altă natură, să ia primele măsuri de salvare a victimelor, anunțând Postul local de Poliție;
p)Să dea concurs organelor locale ale IPJ, atunci când sunt solicitați;
r)Să colaboreze cu celelalte posturi de pază din comună, solicitînd și acordând ajutor acestora.
VII.CONSEMNUL PARTICULAR PENTRU PERSONALUL DE PAZĂ
         Persoana care urmează să îndeplinească atribuții de pază sau protecție trebuie să îndeplinească cumulativ următoarele condiții:
· Să fie cetățean român;
· Să aibă vârsta de cel puțin 18 ani;
· Să fie apt medical pentru exercitarea funcției;
· Să nu aibă antecedente penale pentru infracțiuni săvârșite cu intenție;
· Să fie atestat profesional, potrivit prevederilor Legii nr.333/2003;
VIII. SISTEMUL DE LEGĂTURĂ ȘI COOPERARE
Legătura între persoanele care executa serviciul de pază se ține prin semnale cu fluierul astfel:
-3 fluierături scurte- la mine ajutor;
-3 fluierături lungi-oprește și reține;
-1 fluierătură lungă și una scurtă-incendiu;
-2 fluierături scurte –atac la obiect;
        În cazul producerii de evenimente deosebite - incendii,inundații, persoanele care execută paza vor alarma prin orice mijloace (telefon, fluier) pe șeful postului de poliție, șeful formațiunii de pompieri din comună, primarul comunei.
IX .OBLIGAȚIA CONDUCĂTORILOR DE UNITĂȚI
· Răspund de organizarea și funcționarea pazei unităților, bunurilor și valorilor pe care le dețin, cu orice titlu;
· Analizarea temeinic nevoile stricte de pază și stabilesc efectivele necesare, în raport cu natura, importanța, mărimea și vulnerabilitatea unităților respective;
· Asigură, pentru executarea serviciului de pază, selecționarea persoanelor cu profil moral corespunzător, cu aptitudini fizice și profesionale necesare acestei activități;
· Iau măsuri de instruire specifică a personalului de pază și controlează modul în care acesta își execută atribuțiile de serviciu;
· Încheie contracte de prestări servicii în domeniul pazei;
X. ÎNDATORIRILE ORGANELOR DE POLIȚIE
· Avizează planurile de pază ale unităților;
· Acordă sprijin de specialitate în organizarea pazei la aceste unități în pregătirea personalului de pază și urmărește executarea întocmai a măsurilor stabilite prin planul de pază;
· Eliberează atestate pentru încadrarea personalului de pază, după caz;
· Avizeză personalul care solicită să urmeze cursuri de calificare în domeniul pazei;
XI.MODUL DE ACȚIUNE A PAZNICILOR ÎN DIFERITE SITUAȚII
	În cazul în care pe timpul executării serviciului de pază apar diferite situații se va proceda în felul următor:
În cazul de incendii, inundații, calamități:
· Alarmează de îndată cetățenii din zona respectivă;
· Acționează pentru localizarea calamității, salvarea persoanelor și bunurilor aflate în pericol;
· Anunță de îndată poliția și primăria;
· Pentru alarmarea publicului se folosesc clopotele de la biserică precum și sistemul de alarmă de la sediul Postului de Poliție;
· Mobilizează cetățenii pentru a interveni la limitarea acelor calamități;
· Apelează APELUL DE URGENȚĂ 112;
În cazul comiterii unor infracțiuni sau accidente de circulație:
· Oprește și identifică pe făptaș;
· Anunță prin cel mai rapid mijloc organele de poliție;
· Apelează APELUL DE URGENȚĂ 112;
· Asigură paza locului și a făptuitorilor, precum și măsurile de salvare a victimelor;
· Nu permite cetățenilor pătrunderea în zona câmpului infracțional; 
· Raportează cele constatate organelor de poliție;
În cazul faptelor flagrante procedează la:
· Salvarea victimelor;
· Apelează APELUL DE URGENȚĂ 112;
· Asigură paza locului acțiunii;
· Anunță organelle de poliție;
· Reține persoanele găsite la fața locului până la sosirea organelor de poliție;
În cazul faptelor de atac sau de deranjarea ordinii și liniștii publice procedează la:
· Salvarea victimelor;
· Apelează APELUL DE URGENȚĂ 112;
· Asigură paza locului faptei;
· Anunță organele de poliție;
· Reține persoanele găsite la fața locului până la sosirea organelor de poliție;
XII. DOTAREA 
      Polițiștii locali  vor purta asupra lor lanternă,  baston, cătușe, un carnet pentru notarea diferitelor autovehicule și persoane, care par a fi suspecte, au obligația de a ține un registru pe care trebuie să-l pună la dispoziția organelor de control. 
XIII. RĂSPUNDERI ȘI SANCȚIUNI:
      Nerespectarea dispozițiilor prezentului plan de pază atrage după caz răspunderea civilă, materială, disciplinară, contravențională sau penală.
      Desfășurarea de activități de pază sau protecție, de proiectare, producere,instalare și întreținere a sistemelor de alarmă împtriva efracției sau a componentelor acestora fără atestat sau fără licență de funcționare prevăzută de lege constituie infracțiune.
XIV. AMENAJĂRI TEHNICE
      La birourile și casieria Primăriei, a ghișeului poștal Nicolae Balcescu, se vor verifica sistemele de alarmă, luându-se măsuri urgente de menținere a acestora în permanență stare de funcționare.
Termen permanent răspund: Conducătorii de unități
 Se vor lua măsuri corespunzătoare de depozitare a ambalajelor în cadrul unităților comerciale
Termen permanent răspund: Conducătorii de unități
XV. DISPOZIȚII FINALE
       Serviciul de pază se execută pe toată durata anului , în funcție de necesitate. Pentru buna desfășurare a activității de pază, vor fi instruiți o dată pe lună de către organele de poliție locală. Vor fi controlați asupra modului în care îsi îndeplinesc atribuțiile de serviciu de către Primarul comunei, viceprimarul comunei și de agenții postului de poliție.
       Prezentul plan de pază a fost întocmit în conformitate cu prevederile Legii nr.333/2003, privind paza obiectivelor, bunurilor,valorilor și protecția persoanelor, la care au participat d-l Șiler  Anton – primarul comunei, d-l Budau Rosu Mihail viceprimarul comunei, Zaizan Ionut- imputernicit șeful Postului de Poliție al comunei Nicolae Bălcescu, județul Bacău.

CONTRASEMNEAZĂ,
	PRESEDINTE DE ȘEDINȚĂ,                         SECRETARUL GENERAL,
                      Daniel PATRAȘC                                               Laurențiu COȘA

